《美危太朴奉使南归》
明代·吴伯宗

使者南归海上城，远还慰藉见交情。书来乌粤知彊健，诗到耽交识姓名。

绮语红尘忘结习，黄麻紫诰被恩荣。传经更忆危夫子，一代衣冠属老成。

作者简介：江西金溪人，名祏，以字行。洪武四年初开科，廷试第一。授礼部员外郎，与修《大明日历》。以不附胡惟庸，坐事谪居凤阳。上书论时政，因言惟庸专恣。帝得奏召还，命使安南。历官武英殿大学士，后坐事降检讨。十七年又坐事谪云南卒。有《南宫》、《使交》、《成均》、《玉堂》四集。